**Hyvät huoltajat**

Päiväkodillamme on ilo osallistua alueen päiväkotien yhteiseen **Team Rynkeby -säätiön** hyväntekeväisyystapahtumaan, **Koulujuoksuun**, perjantaina 5.5.2023.

## Team Rynkeby: mistä on kyse?

Team Rynkeby on eurooppalainen hyväntekeväisyysprojekti, jossa pyöräilyjoukkueet pyöräilevät vuosittain Pariisiin ja keräävät siten rahaa syöpää sairastavien lasten ja nuorten hyväksi. Mukana on yli 2000 pyöräilijää ja 500 huoltotiimiläistä Suomesta, Ruotsista, Norjasta, Tanskasta, Islannista, Färsaarilta, Saksasta, Sveitsistä ja Belgiasta.

Suomessa Team Rynkeby joukkueiden keräämät varat menevät Aamu Suomen Lasten Syöpäsäätiön sr:n kautta elintärkeään lasten syöpähoidon tutkimukseen ja hoidon kehittämiseen sekä Sylva ry:n kautta syöpää sairastavien lasten, nuorten ja heidän läheistensä psykososiaaliseen tukemiseen. Vuosi vuodelta kasvaneet keräyssummat ovat ratkaisevan tärkeitä monille vakavasti sairaita lapsia auttaville järjestöille. Tästä kaikesta voit lukea lisää: <https://www.team-rynkeby.fi/>.

## Myös meillä aikuisilla mahdollisuus auttaa

On hienoa, että nyt myös meidän varhaiskasvatuksemme on mukana tukemassa tätä yhteistä hyvää! Urheilutapahtumamme ensisijaisena tavoitteena on innostaa lapsia liikkumaan. Tämä on siis hienossa linjassa varhaiskasvatussuunnitelmamme kanssa. Liikkumisen ohessa olemme osaltamme auttamassa vaikeasti sairaita lapsia ja oppimassa myötätunnon hyvettä sekä sen mullistavaa voimaa.

Jo ennen urheilutapahtumaamme on perheillä mahdollisuus tukea tätä yhteistä hyvää sopivaksi katsomallaan summalla. Perheet voivat myös haastaa pieneen lahjoitukseen sukulaisiaan, ystäviään ja tuttaviaan.

## Koulujuoksun keräyskohde ja maksaminen

Koulujuoksun avulla kerätyt lahjoitukset menevät Aamu Säätiön kautta lasten syövän tutkimukseen ja hoitojen kehitykseen. Lahjoitus suoritetaan tämän linkin kautta suoraan Aamu Säätiölle: <http://aamusaatio.fi/koulujuoksu-lahjoitus/> tai suoraa Aamu Säätiön Mobile Pay nmeroon 86600. Lahjoitus tulee suorittaa 9.6.2023 mennessä. Ei käteismaksuja.

Koulujuoksukeräys toteutetaan Aamu Suomen Lasten Syöpäsäätiön varainkeräysluvalla: RA2022/1621 www.aamusaatio.fi. Lupa on voimassa 1.1.2023 alkaen toistaiseksi koko Suomen alueella Ahvenanmaata lukuun ottamatta.

## Asenne on tärkein

Urheilutapahtumaamme emme lähde kilpailuhengessä urheilutulosten tai kerättyjen lahjoitustenkaan suhteen. Pienikin lahjoitus on tärkeä! Jo pelkkä läsnäolomme tapahtumassa luo tärkeää näkyvyyttä lasten ja nuorten syöpäsairauksien tietoisuuden lisäämiseksi. Tästä kaikesta juttelemme jo etukäteen lasten kanssa päiväkodissa, ja tätä samaa toivomme myös teiltä kotona.

**Parhain terveisin**Päiväkodin henkilökunta